Jelasin soal Itachi Uchiha  dalam bahasa melayu dong

Itachi Uchiha  (Bahasa Jepun: うちは イタチ,  Uchiha Itachi) ialah watak fiksyen daripada siri manga dan anime Naruto karya oleh Masashi Kishimoto. Itachi ialah abang kepada Sasuke Uchiha dan bertanggungjawab atas pembunuhan kesemua ahli puaknya, kecuali Sasuke. Walaupun dianggap sebagai antagonis untuk sepanjang jalan cerita, dia kemudiannya didedahkan melakukan pembunuhan puak beliau untuk mengelakkan rampasan kuasa yang akan menyebabkan peperangan dan dia telah bertindak untuk kepentingan terbaik Konoha dan Sasuke sepanjang keseluruhan siri ini.

Itachi pernah ditampilkan dalam filem dan juga dalam OVA Naruto dan hampir kesemua permainan video Itachi dijadikan watak yang boleh dimainkan dalam kebanyakan permainan video siri ini. Watak Itachi terkenal dalam kalangan pembaca manga Naruto dan diterima sepenuhnya oleh pengkritik. Kemunculannya sebagai antagonis sangat dikagumi oleh penulis novel, walaupun ramai yang mengatakan kemunculan pertamanya tidak seberapa menarik. Pembongkaranmasa lampaunya secara beransur-ansur dan kesannya terhadap cerita mendapat sambutan yang positif, dan pertarungan telah dicatatkan sebagai "salah satu yang terbaik" dalam siri ini. Banyak jenis barangan telah dikeluarkan dalam rupa Itachi, termasuk rantai kunci, anak patung empuk dan patung figura.